CELEX: C2006/294/09
Language: da
Date: 2006-12-02 00:00:00
Title: Sag C-275/04: Domstolens dom (Første Afdeling) af 5. oktober 2006 — Kommissionen for De Europæiske Fællesskaber mod Kongeriget Belgien (Traktatbrud — ekstern fællesskabsforsendelse — forordning (EØF) nr. 2913/92 og 2454/93 — Fællesskabernes egne indtægter — overdragelse — frister — morarenter — manglende opbevaring og meddelelse af bilag vedrørende fastlæggelsen og overdragelsen af egne indtægter)

2.12.2006   
            
            
               DA
            
            
               Den Europæiske Unions Tidende
            
            
               C 294/6
            
         Domstolens dom (Første Afdeling) af 5. oktober 2006 — Kommissionen for De Europæiske Fællesskaber mod Kongeriget Belgien
   (Sag C-275/04) (1)
   
   (Traktatbrud - ekstern fællesskabsforsendelse - forordning (EØF) nr. 2913/92 og 2454/93 - Fællesskabernes egne indtægter - overdragelse - frister - morarenter - manglende opbevaring og meddelelse af bilag vedrørende fastlæggelsen og overdragelsen af egne indtægter)
   (2006/C 294/09)
   Processprog: fransk
   Parter
   
      Sagsøger: Kommissionen for De Europæiske Fællesskaber (ved C. Giolito og G. Wilms, som befuldmægtigede)
   
      Sagsøgt: Kongeriget Belgien (ved E. Dominkovits og M. Wimmer, som befuldmægtigede)
   
      Intervenient til støtte for sagsøgte: Det Forenede Kongerige Storbritannien og Nordirland (ved C. Jackson, som befuldmægtiget, og barristers M. Angiolini og R. Anderson)
   Sagens genstand
   Traktatbrudssøgsmål — artikel 6, 9, 10 og 11 i Rådets forordning (EF, Euratom) nr. 1150/2000 af 22. maj 2000 om gennemførelse af afgørelse 94/728/EF, Euratom om ordningen for Fællesskabernes egne indtægter (EFT L 130, s. 1), der fra den 31. maj 2000 har ophævet og erstattet Rådets forordning (EØF, Euratom) nr. 1552/89 af 29. maj 1989 om gennemførelse af afgørelse 88/376/EØF, Euratom (EFT L 155, s. 1) — uregelmæssigheder og konstaterede forsinkelser vedrørende bogføring af egne indtægter
   Konklusion
   
               1)
            
            
               Kongeriget Belgien har tilsidesat sine forpligtelser i henhold til artikel 3, 6, 9, 10 og 11 i Rådets forordning (EF, Euratom) nr. 1150/2000 af 22. maj 2000 om gennemførelse af afgørelse 94/728/EF, Euratom om ordningen for Fællesskabernes egne indtægter, der fra den 31. maj 2000 har ophævet og erstattet Rådets forordning (EØF, Euratom) nr. 1552/89 af 29. maj 1989 om gennemførelse af afgørelse 88/376/EØF, Euratom om ordningen for Fællesskabernes egne indtægter, hvis formål er identisk, og artikel 10 EF, idet det:
               ikke inden for den gældende frist har bogført de konstaterede fordringer i det regnskab, som er omhandlet i artikel 6, stk. 3, litra a), i forordning nr. 1150/2000,
               ikke har kontrolleret, om der siden 1. januar 1995 har været andre forsinkelser i overdragelsen af de egne indtægter som følge af en forsinket bogføring i det regnskab, som er omhandlet i artikel 6, stk. 3, litra a), i forordning nr. 1150/2000, har tilintetgjort de arkiver, som vedrørte denne periode, og ikke har meddelt Kommissionen for De Europæiske Fællesskaber disse forsinkelser med henblik på, at denne kunne beregne de skyldige morarenter i henhold til nævnte forordnings artikel 11 i forordning nr. 1552/89 på grund af en forsinket overdragelse af de egne indtægter.
            
         
               2)
            
            
               Kongeriget Belgien betaler sagens omkostninger.
            
         
               3)
            
            
               Det Forenede Kongerige Storbritannien og Nordirland bærer sine egne omkostninger.
            
         
      (1)  EUT C 217 af 28.8.2004.